
RASEINIŲ KŪNO KULTŪROS IR SPORTO CENTRO
 SPORTO SPECIAISTO PAREIGYBĖS APRAŠYMAS   

I SKYRIUS
PAREIGYBĖ

1. Raseinių kūno kultūros ir sporto centro (toliau – Sporto centras) sporto specialisto pareigybė yra priskiriama kvalifikuotų darbuotojų grupei.
2. Pareigybės lygis – C.
3. Pareigybės paskirtis – Sporto centro veiklos organizavimas, sportinio aktyvumo skatinimas ir sportinių renginių organizavimas Raseinių rajono seniūnijose. Seniūnijų komandų subūrimas ir dalyvavimas rajono, respublikos seniūnijų varžybose, žaidynėse.

II SKYRIUS
REIKALAVIMAI ŠIAS PAREIGAS EINANČIAM DARBUOTOJUI

         5. Darbuotojas, einantis šias pareigas, turi:
	 5.1. turėti įgijęs sporto studijų krypties arba krypčių grupės kvalifikacinį laipsnį arba baigęs fizinio aktyvumo mokytojų rengimo studijų programą ir įgijęs atitinkamą kvalifikaciją arba jai lygiavertę aukštojo mokslo kvalifikaciją; 
 5.2. turėti aukštąjį išsilavinimą ir švietimo, mokslo ir sporto ministro nustatyta tvarka baigęs mokymus aukštojoje mokykloje;
               5.3.  turėti privalomą sveikatos medicininę pažymą;
	 5.4.  mokėti organizuoti ir vykdyti sporto renginius;
	 5.5.  būti tvarkingas, pareigingas, sąžiningas;
		5.6.  žinoti darbo saugos, priešgaisrinės saugos ir vidaus darbo tvarkos taisykles;
		5.7.  mokėti dirbti su kompiuterinėmis programomis (Word, Exel, DVS). 

III SKYRIUS 
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. organizuoja sportines varžybas, turnyrus seniūnijoje;
6.2. komplektuoja seniūnijos komandas;
6.3. komplektuoja seniūnijos rinktinę rajono seniūnijų varžyboms;
6.4. rūpinasi sportiniu inventoriumi, seniūnijos bendruomenių sportine veikla;
6.5.  palaiko tvarką salėse ir  sporto aikščių teritorijoje, esant poreikiui nukasa sniegą, barsto slidžius takus, nupjauna žolę, surenka lapus ir kt.;
                 6.6. teikia metodinę paramą ir palaiko glaudžius ryšius su seniūnijoje esančiomis įstaigomis, jų darbuotojais, padeda jiems organizuoti renginius;
6.7. bendradarbiauja su kitų seniūnijų sporto specialistais, rengia bendrus sportinius renginius, varžybas, rūpinasi jų informacijos sklaida (renginių aprašai, skelbimai ir kt.);
6.8. informuoja direktoriaus pavaduotoją sportui apie būsimus renginius ir veiklas;
6.9. po renginio ar įvykusios veiklos pateikia direktoriaus pavaduotojui sportui renginio aprašymą ir vaizdinę medžiagą;
6.10. užsiima projektine veikla, rėmėjų paieška;
6.11. padeda seniūnui spręsti visus sportinius – organizacinius klausimus;
6.13. nepažeidžia doros, etikos ir darbo drausmės;
[bookmark: _GoBack]6.14. esant reikalui, darbdavio pavedimu, darbuotojui sutikus, atlieka darbus nenumatytus sutartyje, neprieštaraujančius Lietuvos Respublikos Darbo kodeksui.

IV SKYRIUS
ŠIAS PAREIGAS EINANČIO DARBUOTOJO ATSKAITOMYBĖ IR ATSAKOMYBĖ

7. Šias pareigas einantis darbuotojas yra tiesiogiai pavaldus ir atskaitingas Sporto centro direktoriaus pavaduotojui sportui.
8. Šias pareigas einantis darbuotojas atsako:
8.1. už šiame pareigybės aprašyme numatytų funkcijų vykdymą.
9. Sporto specialistas už jam deleguotų funkcijų nevykdymą atsako Lietuvos Respublikos įstatymų nustatyta tvarka.

